د افغانی سرې میاشتې پکتیا ولایتی څانګې له لوری 1000کورنیو ته د 8500000 افغانیو د ویش په موخه سروې بشپړه شوه.* د روان 1445 هـ ق کال محرم الحرام میاشتې په 6مه نیټه د افغانی سرې میاشتې ټولنې مرکزی سوېل لویدیځ زون ریس ښاغلی نورالحق "یوسفی" د هدایت په اساس او د پکتیا سرې میاشتې رئیس ښاغلې مفتی غلام سرور "ابو احمد " په شتون کې د سروې ټیمونو لخوا د پکتیا ولایت په 14 ولسوالیو او مرکز اړوند بیلا بیلو برخو کې د 1000 بې سرپرستو او کونډو میرمنو سروې بشپړه شوه. یاده سروې چې د Redrose پرمختللی پروګرام له لاری تر سره شوه چی ددی له جملې څخه یې 700میرمنې په 14 ولسوالیو کې او پاتې 300 میرمنې بیا په مرکز ګردیز کې ثبت او راجستر کړل شوې چې ټولټال 1000 کورنۍ کیږی . د یادونې وړ ده چې په نږدې راتلونکی کې به ورته د افغانی سرې میاشتې ټولنې لخوا نغدی مرسته وویشل شی.